stanford-oval/wikipedia huggingface dataset:
พงศพัศ พงษ์เจริญ
ประวัติ > ราชการตำรวจ

พลตำรวจเอก ดร.พงศพัศ พงษ์เจริญ รับราชการครั้งแรกด้วยการเป็นนายเวรติดตาม พล.ต.อ.แสวง ธีระสวัสดิ์ ตั้งแต่ยังเป็นผู้บัญชาการตำรวจนครบาล (ผบ.ช.น.) จนกระทั่งได้เป็นอธิบดีกรมตำรวจ ต่อมาได้รับแต่งตั้งให้เป็นผู้บังคับการศูนย์คอมพิวเตอร์ตำรวจและผู้บังคับการกองสารนิเทศ กรมตำรวจ และในปี พ.ศ. 2540 ได้รับพระราชทานยศเป็น พลตำรวจตรี (พล.ต.ต.)  ถือเป็นบุคคลแรกในรุ่น ที่ได้รับพระราชทานยศนายพล จากนั้นได้เลื่อนขึ้นรองผู้บัญชาการสำนักงานตรวจคนเข้าเมือง และได้รับเลื่อนยศเป็น พลตำรวจโท (พล.ต.ท.) ในตำแหน่งผู้บัญชาการประจำตำรวจประสานงานนายกรัฐมนตรีและมหาดไทย
พล.ต.อ.พงศพัศ เป็นที่รู้จักดีของสังคม เนื่องจากเป็นโฆษกกรมตำรวจและสำนักงานตำรวจแห่งชาติ ซึ่งการทำหน้าที่นี้นับว่าโดดเด่นมาก จนเป็นที่กล่าวขานกันโดยทั่วไป จากนั้นได้เข้ารับตำแหน่งผู้บัญชาการโรงเรียนนายร้อยตำรวจและดำรงตำแหน่งผู้ช่วยผู้บัญชาการตำรวจแห่งชาติ ในปี พ.ศ. 2550 แต่ในต้นปี พ.ศ. 2551 ได้มีคำสั่งจาก พล.ต.อ.พัชรวาท วงษ์สุวรรณ ผู้บัญชาการตำรวจแห่งชาติ ย้ายออกจากตำแหน่งโฆษกสำนักงานตำรวจแห่งชาติ โดยแต่งตั้ง พล.ต.ท.วัชรพล ประสารราชกิจ แทน โดยให้เหตุผลว่า พล.ต.ท.วัชรพล มีความเป็นนักวิชาการมากกว่า
จนกระทั่งในวันที่ 2 ตุลาคม พ.ศ. 2552 หลังจากที่ พล.ต.อ.ปทีป ตันประเสริฐ รับตำแหน่งรักษาการผู้บัญชาการตำรวจแห่งชาติแล้ว ก็ได้มีคำสั่งแต่งตั้งให้ พล.ต.อ.พงศพัศ กลับเข้ามาทำหน้าที่โฆษกสำนักงานตำรวจแห่งชาติอีกครั้ง ซึ่งในปลายปีเดียวกันนั้น สื่อมวลชนได้ตั้งฉายาให้แก่ พล.ต.อ.พงศพัศ ว่า "ดาราสีกากี" อันเนื่องจากมักปรากฏบทบาทผ่านทางสื่อต่าง ๆ แทบทุกวัน เสมือนดาราภาพยนตร์คนหนึ่ง
ในกลางปี พ.ศ. 2553 พล.ต.อ.พงศพัศ ได้ยื่นหนังสือลาออกจากตำแหน่งโฆษกสำนักงานตำรวจแห่งชาติ โดยให้เหตุผลว่าดำรงตำแหน่งนี้ยาวนานถึง 5 สมัยแล้ว โดยเป็นมาตั้งแต่ปี พ.ศ. 2537 อีกทั้งได้รับการแต่งตั้งจากคณะกรรมการข้าราชการตำรวจ (ก.ตร.) ให้ขึ้นดำรงตำแหน่งที่ปรึกษา (สบ.10) ด้านความมั่นคงและกิจการพิเศษ เทียบเท่ารองผู้บัญชาการตำรวจแห่งชาติ และได้รับเลื่อนยศให้เป็นพลตำรวจเอก (พล.ต.อ.)  พล.ต.อ.พงศพัศ ยังรับตำแหน่งเป็นโฆษกด้านตำรวจประจำศูนย์ช่วยเหลือผู้ประสบอุทกภัยในปี พ.ศ. 2554 อีกด้วย
กระทั่งวันจันทร์ ที่ 21 พฤศจิกายน พ.ศ. 2554 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อม แต่งตั้งข้าราชการตำรวจระดับยศนายพลตำรวจ วาระประจำปี 2554 มีจำนวนทั้งสิ้น 46 ตำแหน่ง มีผลตั้งแต่วันที่ 18 พ.ย. 2554 แต่งตั้ง พล.ต.อ.พงศพัศ พงษ์เจริญ ที่ปรึกษา สบ 10 เป็น รองผู้บัญชาการตำรวจแห่งชาติ  และเลขาธิการคณะกรรมการป้องกันและปราบปรามยาเสพติด (ป.ป.ส.) อีกตำแหน่งหนึ่ง ทั้งได้รับการเสนอชื่อให้เป็นกรรมการบริษัท การบินไทย จำกัด (มหาชน)  และกรรมการการไฟฟ้านครหลวง
จากคำสั่งคณะรักษาความสงบแห่งชาติ ฉบับที่ 84/2557 เรื่อง การกำหนดตำแหน่งเพิ่มและการแต่งตั้งข้าราชการให้ดำรงตำแหน่ง ลงวันที่ 3 กรกฎาคม 2557 ลงชื่อ พลเอกประยุทธ์ จันทร์โอชา หัวหน้าคณะรักษาความสงบแห่งชาติ ข้อ 5 มีคำสั่งให้ พลตำรวจเอกพงศพัศ พงษ์เจริญ พ้นจากตำแหน่ง เลขาธิการคณะกรรมการป้องกันและปราบปรามยาเสพติด และให้กลับไปปฏิบัติราชการที่สำนักงานตำรวจแห่งชาติ
ประวัติ > การเมือง

บทความหลัก: การเลือกตั้งผู้ว่าราชการกรุงเทพมหานคร พ.ศ. 2556
ช่วงเดือนตุลาคม พ.ศ. 2555 มีกระแสข่าวว่า พล.ต.อ.พงศพัศ จะลงรับสมัครเลือกตั้งเป็นผู้ว่าราชการกรุงเทพมหานคร ในสังกัดพรรคเพื่อไทย โดยการทาบทามของ ดร.ทักษิณ ชินวัตร อดีตนายกรัฐมนตรี แต่ในเวลาต่อมา พล.ต.อ.พงศพัศได้ปฏิเสธข่าวนี้ อย่างไรก็ตาม หลังจากนั้นยังคงมีกระแสข่าวมาอย่างต่อเนื่อง โดย พล.ต.อ.พงศพัศ มีท่าทีแบ่งรับแบ่งสู้ โดยกล่าวว่าอยู่ที่มติของคณะกรรมการบริหารพรรคเพื่อไทย และการตัดสินใจของตัวเขาเอง
กระทั่งวันที่ 8 มกราคม พ.ศ. 2556 นายภูมิธรรม เวชยชัย เปิดเผยว่าคณะกรรมการโซนกรุงเทพมหานคร พรรคเพื่อไทย ทั้ง 3 โซน มีมติเสนอชื่อ พล.ต.อ.พงศพัศ เป็นผู้สมัครผู้ว่าราชการกรุงเทพมหานคร ต่อที่ประชุมคณะกรรมการบริหารพรรคเพียงชื่อเดียว และในวันที่ 13 มกราคม พรรคเพื่อไทย มีมติเอกฉันท์ให้ พล.ต.อ.พงศพัศ ลงสมัครในนามพรรคเพื่อไทย
พล.ต.อ.พงศพัศ ประกาศนโยบายในการหาเสียงว่า จะทำงานร่วมกับรัฐบาลอย่างไร้รอยต่อ และจากการสำรวจความคิดเห็น (โพล) แทบทุกสำนัก เป็นผู้มีความนิยมในอันดับที่หนึ่ง แต่คะแนนที่ได้รับจากการเลือกตั้งคือ 1,077,899 เสียง เป็นอันดับที่ 2 แม้จะไม่ได้รับการเลือกตั้ง แต่ก็ทำลายสถิติของนายสมัคร สุนทรเวช เมื่อปี พ.ศ. 2543
27 ตุลาคม 2558 พล.ต.อ.พงศพัศ ได้รับการโปรดเกล้าฯแต่งตั้งให้ดำรงตำแหน่งสมาชิกสภานิติบัญญัติแห่งชาติ
ข้อวิพากษ์วิจารณ์ > คดีนักข่าวสาว

เมื่อวันที่ 29 มิถุนายน พ.ศ. 2548 เกวลิน กังวานธนวัต ผู้ประกาศข่าวสถานีโทรทัศน์โมเดิร์นไนน์ ให้การในฐานะพยานจำเลย ในคดีที่ พล.ต.อ.สันต์ ศรุตานนท์ อดีตผู้บัญชาการตำรวจแห่งชาติ เป็นโจทก์ยื่นฟ้อง พล.ต.ขัตติยะ สวัสดิผล ผู้ทรงคุณวุฒิกองทัพบก และพวกรวม 17 คน ทั้งหมดเป็นสื่อมวลชน และนักพัฒนาเอกชน (เอ็นจีโอ) เป็นจำเลยในคดีแพ่ง ข้อหาหมิ่นประมาท กรณีนำเสนอข่าวข้าราชการชั้นผู้ใหญ่ มีพฤติกรรมลวนลามนักข่าวสาว โดยเสนอข่าวว่า พล.ต.ท.พงศพัศ (ยศขณะนั้น) เข้าไปจับแขน และพาไปพบนายตำรวจชั้นผู้ใหญ่ ซึ่ง พล.ต.อ.สันต์ เรียกค่าเสียหาย 2,500 ล้านบาท ตามคดีหมายเลขดำที่ 3968-3977/2547 ต่อมาศาลแพ่งพิจารณาเห็นว่า การเสนอข่าวของสื่อมวลชน เป็นไปตามเหตุการณ์ที่เกิดขึ้นจริง จึงมีคำพิพากษายกฟ้องคดีดังกล่าว
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2533 –  เหรียญจักรมาลา (ร.จ.ม.)
แหล่งข้อมูลอื่น

เว็บไซต์ส่วนตัว เก็บถาวร 2013-01-21 ที่ เวย์แบ็กแมชชีน
เฟซบุคส่วนตัว
ฟร้อนท์ มอนท์โกเมอรี่

| ฟร้อนท์ มอนท์โกเมอรี่  Front Montgomery |
| --- | --- |

สารนิเทศภูมิหลัง
ชื่อเกิด: ฟลอเร้นซ์ มอนท์โกเมอรี่ Florence Montgomery
เกิด: 12 เมษายน พ.ศ. 2514 (53 ปี) อำเภอเขาชะเมา จังหวัดระยอง
ส่วนสูง: 172 เซนติเมตร
น้ำหนัก: 50 กิโลกรัม
อาชีพ: นักแสดง, นางแบบ model, actress ,business woman
ปีที่แสดง: พ.ศ. 2536 - ปัจจุบัน
สังกัด: เอ็กแซ็กท์ (พ.ศ. 2541 - พ.ศ. 2547)
ฟร้อนท์ มอนท์โกเมอรี่ (อังกฤษ: Front Montgomery) เกิดเมื่อวันที่ 12 เมษายน พ.ศ. 2514 ที่อำเภอเขาชะเมา จังหวัดระยอง เป็นนักแสดง และนางแบบลูกครึ่งไทย-อเมริกัน เริ่มเข้าสู่วงการบันเทิงในยุค 90 จากการถ่ายแบบนิตยสาร จนทำให้เธอโด่งดัง จนเป็นนางแบบเบอร์ต้น ๆ ในช่วงนั้น เธอได้ถ่ายแบบนิตยสารหลาย ๆ  เล่ม เช่น นิตยสารหยิน, นิตยสารแพรว, นิตยสาร Imagine magazine, นิตยสารเธอกับฉัน เป็นต้น
หลังงานนั้นได้ชิมลางละครโทรทัศน์ เช่น ละครเรื่องแม่นาคพระนคร ทางช่อง 7 (พ.ศ. 2539), ละครเรื่องทัดดาว บุษยา ทางช่อง 7 (พ.ศ. 2540), ละครเรื่องตารีบุหงา ทางช่อง 5 (พ.ศ. 2547) เป็นต้น นอกจากนี้ยังมีงานภาพยนตร์อีกด้วย
ด้านชีวิตส่วนตัว เคยคบหากับ กริช หิรัญพฤกษ์ (กอล์ฟ) จนได้เลิกรากันไป มีบุตรสาวด้วยกัน 1 คน มีชื่อเล่นว่า "ลีโอนี่"
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| ปี | เรื่อง | รับบทเป็น | ช่อง |
| 2538 | คือหัตถาครองพิภพ | อลิซาเบธ | ช่อง 7 |
| 2538 | มายาตวัน | รินรดี | ช่อง 7 |
| 2539 | แม่นาคพระนคร | ชู | ช่อง 7 |
| 2539 | มงกุฎดอกส้ม | คุณนายที่5 (ซิลเวีย) | ช่อง 7 |
| 2539 | ละครเล่ห์เสน่หา | แอนนา | ช่อง 3 |
| 2540 | ทัดดาวบุษยา | เที่ยง | ช่อง 7 |
| 2540 | เสน่หาพยาบาท | - | ช่อง 3 |
| 2540 | นิรมิต | นีออน | ช่อง 7 |
| 2541 | กระท่อมโสมจันทร์ | - | ช่อง 7 |
| 2542 | นิยายรักภาคสอง | - | ช่อง 5 |
| 2542 | 18 มงกุฎสะดุดรัก | - | ช่อง 5 |
| 2542 | กล้าไว้หัวใจไม่จนมุม | - | ช่อง 7 |
| 2542 | เพชรตาแมว | นาตาลี | ช่อง 5 |
| 2542 | สะพานดาว | ราชาวดี | ช่อง 7 |
| 2542 | ปีกทอง | - | ช่อง 7 |
| 2543 | พิษกุหลาบ | สุภาพร | ช่อง 5 |
| 2543 | สาวใช้หัวใจชิคาโก้ | มิเชล | ช่อง 5 |
| 2545 | หนึ่งฟ้าหลังคาเดียว | - (รับเชิญ) | ช่อง 3 |
| 2546 | เสือ | วิฬาร์ (เหมียว) | ช่อง 3 |
| 2547 | ตารีบุหงา | รัญญา (รัญจวน) | ช่อง 5 |
| 2548 | โสดสโมสร ตอน:บ้านนี้ไม่มีแมลง | โสภิต | ช่อง 3 |
| 2550 | วิวาห์อลเวง | มณี | ช่อง 7 |
| 2550 | หัวใจศิลา | - | ช่อง 5 |
| 2551 | หมวยอินเตอร์ | แม่ (รับเชิญ) | ช่อง 7 |
| 2552 | คุณแม่จำแลง | - | ช่อง 3 |
| 2555 | ดอกโศก | - | ช่อง 5 |
| 2556 | ธิดาพญายม | คุณแม่เอกภพ | ช่อง 7 |
ผลงาน > ละครซิตคอม/ซีรีส์

| Year | Title |
| --- | --- |
2548: บุญดีผีคุ้ม
: อินทรีแดง (รับเชิญ)
2554: บ้านนี้มีรัก (รับเชิญ)
: เฮง เฮง เฮง (รับเชิญ)
: ฟ้ามีตา
: ระเบิดเถิดเทิง (รับเชิญ)
: นัดกับนัด (รับเชิญ)
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2522 | The Guide (เดอร์ ไกด์) |  |
| 2540 | 18 ฝน คนอันตราย |  |
| 2552 | Death Wave  (คลื่นมรณะ) | Phuket's Mother |
| 2554 | Bangkok Revenge | Mother of Manit |
| 2553 | สิ่งเล็กเล็กที่เรียกว่า...รัก | แม่ของโชน |
ผลงาน > ผลงานอื่น

ถ่ายแบบนิตยสารแก้ว
ถ่ายแบบนิตยสารทีวีพูล
ถ่ายแบบนิตยสารสุดสัปดาห์
ถ่ายแบบนิตยสารแพรว
ถ่ายแบบนิตยสารหยิน ฯลฯ
แสดงมิวสิกวิดีโอ
ถ่ายโฆษณา, พิธีกร
จอมขวัญ ลีละพงศ์ประสุต

| จอมขวัญ ลีละพงศ์ประสุต |
| --- | --- |
เกิด: 6 กุมภาพันธ์ พ.ศ. 2537 (30 ปี) จังหวัดชลบุรี ประเทศไทย
คู่สมรส: ศักดิ์ นานา (2556–ปัจจุบัน)
บุตร: 2 คน
อาชีพ: นักแสดง
ปีที่แสดง: พ.ศ. 2551–2554
สังกัด: สถานีวิทยุโทรทัศน์ไทยทีวีสีช่อง 3 (2551–2554)
จอมขวัญ ลีละพงศ์ประสุต (เกิด 6 กุมภาพันธ์ พ.ศ. 2537) ชื่อเล่น จีจี้ เป็นนักแสดงหญิงชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ที่มีชื่อเสียงจากการรับบท "ฟ้าคราม" จากละครเรื่อง สืบสวนป่วนรัก
ประวัติ

จอมขวัญเกิดเมื่อวันที่ 6 กุมภาพันธ์ พ.ศ. 2537 แต่เดิมเธอมีชื่อเล่นว่า จี้ เพราะมีไฝที่คอตรงกับตำแหน่งของจี้พอดี ภายหลังได้เรียกเพิ่มเติมเป็น จีจี้ เธอมีเชื้อสายไทย, จีน และอเมริกัน บิดาของเธอ นายแพทย์พงษ์ศักดิ์ เป็นชาวไทยเชื้อสายจีน กับมารดาชื่อ ศิรินธร เป็นลูกครึ่งไทย-อเมริกัน มีพี่ชายที่อายุห่างกับเธอห้าปีชื่อ จอมจันทน์ ลีละพงศ์ประสุต
จอมขวัญเข้ารับการศึกษาระดับชั้นอนุบาลจนถึงประถมศึกษาปีที่ 2 จากโรงเรียนเซนต์ปอลคอนแวนต์ ศรีราชา, ประถมศึกษาปีที่ 3 จากโรงเรียนสาธิตอุดม พัทยา, ประถมศึกษาปีที่ 4 จนถึงมัธยมศึกษาปีที่ 6 จากโรงเรียนสาธิตแห่งมหาวิทยาลัยเกษตรศาสตร์ โครงการการศึกษาพหุภาษา จังหวัดชลบุรี และระดับอุดมศึกษาจากมหาวิทยาลัยกรุงเทพ คณะคอมพิวเตอร์กราฟิกและมัลติมีเดีย
จอมขวัญได้เข้ามาทำงานในวงการบันเทิง ตั้งแต่วัยเด็ก ขณะที่กำลังศึกษาอยู่ชั้นประถมศึกษาปีที่ 2 ด้วยการเดินแบบ จนถึงชั้นประถมศึกษาปีที่ 5 หลังจากนั้นหยุดพักทั้งงานแสดงละครเวทีและเดินแบบ เมื่อเข้าเรียนในระดับมัธยมศึกษา ได้กลับมาทำงานอีกครั้ง และได้ถ่ายโฆษณาตัวแรกคือ "แดนซ์ โรออน" "ดีพลัส" และ "แบรนด์ ซัมเมอร์แคมป์" โดยที่บุคลากรจากไทยทีวีสีช่อง 3 เห็นจอมขวัญจากงานโฆษณา เลยติดต่อเข้ามาเป็นนักแสดงในสังกัด และให้เล่นละครเรื่องแรกคือเรื่อง "ผยอง" คู่กับ ฐากูร การทิพย์ แสดงไว้เมื่อปลายปี พ.ศ. 2551 แต่ไม่ได้ออกอากาศ โดยในตอนนั้นมีอายุ 14 ปี
หลังจากแสดงละครเรื่อง สองผู้ยิ่งใหญ่ จบ จอมขวัญก็ไม่ได้รับงานแสดงอีก และออกจากวงการบันเทิงไปในปี พ.ศ. 2554
ชีวิตส่วนตัว

จอมขวัญ สมรสกับศักดิ์ นานา ชื่อเล่น กีกี้ นักแข่งรถชาวไทย เมื่อวันที่ 8 กุมภาพันธ์ พ.ศ. 2556 หลังทั้งสองคบหากันเป็นเวลาเกือบ 4 ปี กับวัยของเจ้าบ่าวที่มากกว่าเจ้าสาว 19 ปี ทั้งนี้จอมขวัญได้เปลี่ยนไปนับถือศาสนาอิสลามตามสามี เมื่อต้นเดือนมิถุนายน พ.ศ. 2556 เธอได้ออกมาให้สัมภาษณ์พร้อมกับสามีว่ากำลังตั้งครรภ์บุตรคนแรกอยู่ มีบุตรสาวคนแรกชื่อมารีอา นานา (12 พฤศจิกายน 2556) และบุตรสาวคนที่สองชื่อเอ็มม่า นานา (19 มกราคม 2560)
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | รับบท | หมายเหตุ |
| --- | --- | --- | --- |
| 2551 | ผยอง | สวย / นะสื่อ | ไม่ได้ออกอากาศ |
| 2551 | มหาชนชาวแฟลต |  | นักแสดงรับเชิญ |
| 2553 | สืบสวนป่วนรัก | ฟ้าคราม |  |
| 2554 | หอ หึ หึ | สาวิตรี |  |
| 2554 | สืบสวนป่วนกำลัง 3 | ฟ้าคราม |  |
| 2554 | สองผู้ยิ่งใหญ่ | แมว |  |
ถาวร สุวรรณ

| ถาวร สุวรรณ |
| --- | --- |
เกิด: จังหวัดชลบุรี
อาชีพ: นักเขียน นักหนังสือพิมพ์
ถาวร สุวรรณ เป็นนักเขียน และนักหนังสือพิมพ์ ได้รับการการเชิดชูเกียรติรางวัลนราธิป ประจำปี พ.ศ. 2549
ถาวร สุวรรณ เกิดที่จังหวัดชลบุรี เริ่มต้นอาชีพจากการเป็นนักข่าวท้องถิ่น ของหนังสือพิมพ์ พิมพ์ไทย และ สยามนิกร ประจำจังหวัดชลบุรี ต่อมาได้ตัดสินใจย้ายมาอยู่กรุงเทพ เมื่อ พ.ศ. 2489 พร้อมกับเพื่อนสนิท คือ สนิท เอกชัย มาทำงานที่หนังสือพิมพ์เอกราช เดลิเมล์รายวัน แล้วย้ายไปที่ พิมพ์ไทย  และนครไทย เป็นนักข่าวสายการเมือง และอาชญากรรม
ถาวร สุวรรณ ยังมีผลงานเขียนนวนิยาย และบทภาพยนตร์ เรื่อง "รักริษยา" ซึ่งถูกนำมาสร้างเป็นภาพยนตร์ ผลงานเรื่องแรกของ กรรณสูตภาพยนตร์ กำกับโดย มารุต อำนายการสร้างโดย แท้ ประกาศวุฒิสาร ในปี พ.ศ. 2501
ถาวร สุวรรณ เป็นหัวหน้าผู้บุกเบิกทีมงานข่าว ของสถานีโทรทัศน์สีกองทัพบกช่อง 7 ในช่วงก่อตั้ง
ยงยศ อรุณเวสสะเศรษฐ

| ยงยศ อรุณเวสสะเศรษฐ |
| --- | --- |

ข้อมูลส่วนบุคคล
เกิด: 26 กรกฎาคม พ.ศ. 2503 อำเภอเมืองระยอง จังหวัดระยอง
เสียชีวิต: 17 ธันวาคม พ.ศ. 2553 (50 ปี)
คู่สมรส: อุไร อรุณเวสสะเศรษฐ

ยงยศ อรุณเวสสะเศรษฐ (26 กรกฎาคม พ.ศ. 2503 – 17 ธันวาคม พ.ศ. 2553) อดีตสมาชิกสภาผู้แทนราษฎรจังหวัดระยอง 5 สมัย
ประวัติ

ยงยศ เกิดเมื่อวันที่ 26 กรกฎาคม พ.ศ. 2503 ที่ อำเภอเมืองระยอง จังหวัดระยอง เป็นบุตรของนายอุดม กับ นางไหม อรุณเวสสะเศรษฐ สำเร็จการศึกษา ระดับมัธยมศึกษาตอนปลาย จาก กศน. สมรสกับนางอุไร อรุณเวสสะเศรษฐ มีธิดา 1 คน
ยงยศ เสียชีวิตเมื่อวันที่ 17 ธันวาคม พ.ศ. 2553 สิริอายุ 50 ปี
งานการเมือง

ยงยศ ได้รับเลือกตั้งเป็นสมาชิกสภาผู้แทนราษฎรจังหวัดระยองครั้งแรก เมื่อเดือนมีนาคม พ.ศ. 2535 และได้รับเลือกตั้งเรื่อยมา จนถึงพ.ศ. 2548 รวม 5 สมัย
งานการเมือง > สมาชิกสภาผู้แทนราษฎร

ยงยศ อรุณเวสสะเศรษฐ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดระยอง สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดระยอง สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดระยอง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดระยอง สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดระยอง สังกัดพรรคไทยรักไทย
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
การก่อการกำเริบคอมมิวนิสต์ในประเทศไทย

การก่อการกำเริบคอมมิวนิสต์ในประเทศไทยเป็นสงครามกองโจรที่กินเวลาตั้งแต่ปี 2508 ถึง 2526 สู้รบกันระหว่างพรรคคอมมิวนิสต์แห่งประเทศไทย (พคท.) และรัฐบาลไทยเป็นหลัก สงครามเสื่อมลงในปี 2523 หลังรัฐบาลประกาศนิรโทษกรรม และในปี 2526 พคท. เลิกก่อการกำเริบ
ภูมิหลัง

ใน พ.ศ. 2470 Han Minghuang นักคอมมิวนิสต์ชาวจีนพยายามจัดตั้งองค์การคอมมิวนิสต์ในกรุงเทพ ก่อนจะถูกจับกุมในเวลาต่อมา ปีถัดมา โฮจิมินห์เดินทางไปยังภาคเหนือของไทย เพื่อพยายามจัดระเบียบโซเวียตในชุมชนเวียดนามท้องถิ่น หลังการปฏิวัติสยาม พ.ศ. 2475 นายกรัฐมนตรี พระยามโนปกรณ์นิติธาดา กล่าวหาปรีดี พนมยงค์ ศัตรูทางการเมืองว่าเป็นคอมมิวนิสต์ โดยรัฐบาลของเขาผ่านพระราชบัญญัติว่าด้วยคอมมิวนิสต์ พ.ศ. 2476 ซึ่งกำหนดความผิดทางอาญาต่อลัทธิคอมมิวนิสต์
ในช่วงสงครามโลกครั้งที่สอง ฝ่ายคอมมิวนิสต์จัดตั้งพันธมิตรกับขบวนการเสรีไทย จากนั้นใน พ.ศ. 2489 ปรีดี พนมยงค์ขึ้นดำรงตำแหน่งนายกรัฐมนตรี ยกเลิกพระราชบัญญัติต่อต้านคอมมิวนิสต์ และจัดตั้งความสัมพันธ์ทางการทูตกับสหภาพโซเวียต
ใน พ.ศ. 2492 ความพยายามในการกลับมามีอำนาจของปรีดี พนมยงค์หลังรัฐประหารในประเทศไทย พ.ศ. 2490 ถูกทำลายลง การปราบ "กบฎวังหลวง" ทำให้ผู้นำ พคท. เชื่อว่าต้องเตรียมการให้ดียิ่งขึ้น เพื่อให้การกบฏในอนาคตประสบผลสำเร็จ
ความล้มเหลวของการก่อกบฏใน พ.ศ. 2495 นำไปสู่การใช้พระราชบัญญัติต่อต้านคอมมิวนิสต์ในวันที่ 13 พฤศจิกายน พ.ศ. 2495 โดยมีที่มาจากการมีส่วนร่วมของสมาชิกพรรคคอมมิวนิสต์จำนวนเล็กน้อยในการก่อกบฏ
ในช่วงสงครามเกาหลี ทาง พคท. ยังคงสะสมอาวุธยุทโธปกรณ์ในพื้นที่ชนบทและเตรียมการสำหรับการต่อสู้ด้วยอาวุธ ขณะเดียวกัน พคท. ได้จัดตั้งคณะกรรมการสันติภาพแห่งประเทศไทยขึ้น ซึ่งเป็นขบวนการสันตินิยมที่ดำเนินการในพื้นที่เมือง คณะกรรมการสันติภาพนี้มีส่วนต่อการขยายตัวของ พคท. และเป็นจุดเริ่มต้นของการต่อต้านอเมริกาในประเทศ
ใน พ.ศ. 2503 ทางเวียดนามเหนือจัดตั้งค่ายฝึกอบรมสำหรับอาสาสมัครชาวไทยและลาวที่จังหวัดฮหว่าบิ่ญ ประเทศเวียดนาม โดยในช่วงปีแรกมีผู้เข้าร่วมค่ายรวม 400 คน
พคท. มีอุดมการณ์เข้ากับลัทธิเหมา และในช่วงความแตกแยกระหว่างจีน–โซเวียต พรรคนี้เข้าเป็นฝ่ายเดียวกับพรรคคอมมิวนิสต์จีน ในเดือนตุลาคม พ.ศ. 2507 องค์กรประกาศจุดยืนในข้อความแสดงความยินดีเนื่องในโอกาสครบรอบ 15 ปีการสถาปนาสาธารณรัฐประชาชนจีน
ดูเพิ่ม

ลัทธิคอมมิวนิสต์ในประเทศไทย
สงครามเวียดนาม
ความไม่สงบในชายแดนภาคใต้ของประเทศไทย
ศุภรักษ์ ควรหา

| ศุภรักษ์ ควรหาม> ว.ม., ป.ช. |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 30 ธันวาคม พ.ศ. 2551 – 27 พฤษภาคม พ.ศ. 2552
นายกรัฐมนตรี: อภิสิทธิ์ เวชชาชีวะ
 
ข้อมูลส่วนบุคคล
เกิด: 7 กันยายน พ.ศ. 2502 (65 ปี) อำเภอแกลง จังหวัดระยอง ประเทศไทย
พรรคการเมือง: ชาติไทยพัฒนา (2556–ปัจจุบัน)
คู่สมรส: กนกกาญจน์ ควรหา

ศุภรักษ์ ควรหา (เกิด 7 กันยายน พ.ศ. 2502) อดีตรองโฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ และอดีตสมาชิกสภาผู้แทนราษฎรจังหวัดสุรินทร์ สังกัดพรรคไทยรักไทย ปัจจุบันสังกัดพรรคชาติไทยพัฒนา
ประวัติ

ศุภรักษ์ เกิดเมื่อวันที่ 7 กันยายน พ.ศ. 2502 ที่ตำบลกร่ำ อำเภอแกลง จังหวัดระยอง เป็นบุตรคนที่ 2 ของนายปราราภ์ ควรหา นางชื่น ควรหา ด้านครอบครัวสมรสกับกนกกาญจน์ ควรหา สมาชิกวุฒิสภา ปี พ.ศ. 2549 (เป็นโมฆะ) สำเร็จการศึกษาระดับปริญญาตรี สาขาเคมี จากมหาวิทยาลัยศรีนครินทรวิโรฒ
การทำงาน

นายศุภรักษ์ เป็นสมาชิกสภาผู้แทนราษฎร จังหวัดสุรินทร์ ในปี พ.ศ. 2544 และ พ.ศ. 2548 ภายหลังการยุบพรรคไทยรักไทย จึงย้ายมาสังกัดพรรคเพื่อแผ่นดิน และได้รับตำแหน่งรองหัวหน้าพรรค ต่อมาได้รับตำแหน่งรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และได้ลาออกในเวลาต่อมา  โดยสาเหตุที่ลาออกไม่ได้มาจากเหตุผลทางการเมืองแต่อย่างใด เพียงแต่ตนต้องการใช้เวลาไปดูแลภรรยา และที่ผ่านมาก็มีปัญหาในการเดินทางมาทำงานที่ทำเนียบรัฐบาลมาก จนไม่ได้ประชุมคณะกรรมการหลายชุด
ต่อมาในปี พ.ศ. 2553 ได้รับแต่งตั้งเป็นเลขานุการรัฐมนตรีว่าการกระทรวงมหาดไทย
การทำงาน > การเลือกตั้งซ่อมเดือนธันวาคม 2553

ในการเลือกตั้งซ่อม ส.ส. จังหวัดสุรินทร์ เดือนธันวาคม พ.ศ. 2553 เพื่อแทนตำแหน่งที่ว่างหลังจากศาลรัฐธรรมนูญมีคำตัดสินให้ ส.ส. จำนวน 6 คน พ้นสมาชิกสภาพ โดยนายศุภรักษ์ ควรหา ได้รับการคัดเลือกจากพรรคภูมิใจไทย ให้ลงสมัครในเขตเลือกตั้งที่ 3 จังหวัดสุรินทร์ และได้รับการเลือกตั้งเป็นสมาชิกสภาผู้แทนราษฎรในการเลือกตั้งครั้งนั้น
การทำงาน > การเลือกตั้ง พ.ศ. 2557

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 8 สังกัดพรรคชาติไทยพัฒนา
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
บัญญัติ เจตนจันทร์

| นายแพทย์บัญญัติ เจตนจันทร์ม> ป.ช., ม.ว.ม. |
| --- | --- |
บัญญัติ ในพ.ศ. 2566

สมาชิกสภาผู้แทนราษฎรจังหวัดระยอง
ดำรงตำแหน่ง 23 ธันวาคม พ.ศ. 2550 – 9 ธันวาคม พ.ศ. 2556
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
 
ข้อมูลส่วนบุคคล
เกิด: 1 กันยายน พ.ศ. 2505 (62 ปี) อำเภอเมืองระยอง จังหวัดระยอง ประเทศไทย
พรรคการเมือง: ประชาธิปัตย์ (2547–2567)
คู่สมรส: อาภรณ์ เจตนจันทร์

นายแพทย์บัญญัติ เจตนจันทร์ (เกิด 1 กันยายน พ.ศ. 2505) อดีตสมาชิกสภาผู้แทนราษฎรจังหวัดระยอง สังกัดพรรคประชาธิปัตย์ 3 สมัย
ประวัติ

นายแพทย์บัญญัติ เจตนจันทร์ เกิดเมื่อวันที่ 1 กันยายน พ.ศ. 2505 ที่ตำบลท่าประดู่ อำเภอเมืองระยอง จังหวัดระยอง เป็นบุตรของนายเจี๊ยง และ นางทองคำ แซ่จัน สำเร็จการศึกษาระดับปริญญาตรี แพทยศาสตรบัณฑิต (เกียรตินิยมอันดับสอง) จากคณะแพทยศาสตร์ศิริราชพยาบาล มหาวิทยาลัยมหิดล เมื่อปีการศึกษา พ.ศ. 2529 (ร่วมรุ่นกับ นายแพทย์ชลน่าน ศรีแก้ว และ นายแพทย์ภูมินทร์ ลีธีระประเสริฐ) สมรสกับ นางอาภรณ์ เจตนจันทร์ มีบุตร-ธิดา 2 คน
การทำงาน

นายแพทย์บัญญัติ เคยรับราชการทำงานเป็นนายแพทย์ประจำโรงพยาบาลแกลง เมื่อปี พ.ศ. 2533 ถึง พ.ศ. 2547
งานการเมือง

นายแพทย์บัญญัติ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ และได้รับเลือกติดต่อกัน รวม 3 สมัย
งานการเมือง > สมาชิกสภาผู้แทนราษฎร

นายแพทย์บัญญัติ เจตนจันทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดระยอง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดระยอง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดระยอง สังกัดพรรคประชาธิปัตย์
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
มานะ ประเสริฐวงศ์

มานะ ประเสริฐวงศ์ หรือ อ้วน ไมโคร เกิดเมื่อวันที่ 2 กรกฎาคม 2507 เกิดที่ระยอง เคยเป็นนักร้องก่อนอยู่วงไมโคร เมื่อ พ.ศ. 2525 จนถึง พ.ศ. 2526 มี 2 อัลบั้ม หลังจากนั้นก็มาอยู่วงไมโคร พอวงไมโครได้ยุบวงเมื่อ พ.ศ. 2541 มานะก็หันมาเป่าฟลุตในเพลงของ ดิอิมพอสซิเบิล , ชรินทร์ นันทนาคร , สุเทพ วงศ์กำแหง และ เล่นแบคอัพกีต้าร์ในอัลบั้มลงเอย พี่น้องร้องเพลงอัสนี วสันต์ พ.ศ. 2543 และ ยินยอม พี่น้องร้องเพลงอัสนี วสันต์ใน พ.ศ. 2545 ก่อนที่วงไมโครและอำพลจะกลับมารวมตัวอีกครั้ง
ผลงานเพลง > อัลบั้มแรก ข้าคอยอยู่ (ปี พ.ศ. 2525)

1. รักอยู่แห่งหนใด
2. ฝากรักไว้
3. วิญญาณ
4. แสนดี
5. เจ็บช้ำใจ
6. ข้าคอยอยู่
7. เหตุไฉนเธอจึงโกรธ
8. รำคาญฤทัย
9. เธอน่าน้อยใจ
10. โศกาอาลัย
ผลงานเพลง > อัลบั้มที่ 2 ทรวงอก (ปี พ.ศ. 2526)

1. ทรวงอก
2. ยิ้มกันเถอะ
3. รักเอย
4. คนพิเศษ
5. ยามราตรีนั้นมีเธอ
6. เดินอยู่ในสายน้ำ
7. จันทร์
8. ดวงฤทัยลับลอย
9. กรรมหรือเวร
10. หวาน
คอนเสิร์ต

คอนเสิร์ต อำพลคนไวไฟ (2535)
คอนเสิร์ต อัศวินม้าเหล็ก (2537)
คอนเสิร์ต อำพลกับคนไว้ใจ ตอน เอากะเขา (อีก) หน่อย (2537)
คอนเสิร์ต Amphol Big Story Concert 1986-1996 (2539)
คอนเสิร์ต 25 ปี นิติพงษ์ ห่อนาค (2550)
คอนเสิร์ต 12 ปี เสก โลโซ"ใจสั่งมา (2553)
ผลงานละคร

ใฝ่หามานาน ปี พ.ศ. 2526
ผลงานภาพยนตร์

วัยระเริง
พันธุ์ศักดิ์ เกตุวัตถา

| พันธุ์ศักดิ์ เกตุวัตถาป> ช., ป.ม. |
| --- | --- |

เลขาธิการพรรคพลังชล
ดำรงตำแหน่ง 10 มีนาคม พ.ศ. 2556 – 20 ตุลาคม พ.ศ. 2561
ก่อนหน้า: ปิลันธน์ดิลก จิตรธรรม
ถัดไป: สุระ เตชะทัต
 
ข้อมูลส่วนบุคคล
เกิด: 14 สิงหาคม พ.ศ. 2500 (67 ปี) อำเภอเมืองชลบุรี จังหวัดชลบุรี
พรรคการเมือง: พลังชล (2554–2561)   พลังประชารัฐ (2561–ปัจจุบัน)

พันธุ์ศักดิ์ เกตุวัตถา (เกิด 14 สิงหาคม พ.ศ. 2500) อดีตสมาชิกสภาผู้แทนราษฎรจังหวัดชลบุรี และอดีตเลขาธิการพรรคพลังชล ปัจจุบันสังกัดพรรคพลังประชารัฐ
ประวัติ

พันธุ์ศักดิ์ เกิดเมื่อวันที่ 14 สิงหาคม พ.ศ. 2500 สำเร็จการศึกษาระดับปริญญาตรี จากสาขาวิชานิติศาสตร์ มหาวิทยาลัยสุโขทัยธรรมาธิราช (มสธ.) ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ และนิติศาสตรมหาบัณฑิต จากมหาวิทยาลัยศรีปทุม วิทยาเขตชลบุรี
การทำงาน

พันธุ์ศักดิ์ เป็นนักการเมืองท้องถิ่น ได้รับเลือกตั้งเป็นกรรมการสุขาภิบาลบางพระ และเป็นนายกเทศมนตรีตำบลบางพระ จังหวัดชลบุรี ต่อมาได้รับตำแหน่งเลขานุการนายกองค์การบริหารส่วนจังหวัดชลบุรี และเป็นผู้ฝึกสอนทีมฟุตบอล สโมสรฟุตบอลพัทยา ยูไนเต็ด
ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคพลังชล ต่อมาในปี พ.ศ. 2556 เขาได้รับแต่งตั้งเป็นเลขาธิการพรรคพลังชล ในชุดที่มีนายสนธยา คุณปลื้ม เป็นหัวหน้าพรรคปัจจุบันดำรงตำแหน่งรองนายกองค์การบริหารส่วนจังหวัดชลบุรี
ในปี พ.ศ. 2561 เขาพร้อมกับสมาชิกของพรรคพลังชลจำนวนหนึ่ง ย้ายไปสังกัดพรรคพลังประชารัฐ และเขาลงสมัครรับเลือกตั้งในพื้นที่จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

สภาผู้แทนราษฎรไทย ชุดที่ 24 เก็บถาวร 2018-06-26 ที่ เวย์แบ็กแมชชีน
| ด ค กพรรคพลังบูรพา |
| --- | --- | --- |
| หัวหน้าพรรค |  เชาวน์ มณีวงษ์  สนธยา คุณปลื้ม  เชาวน์ มณีวงษ์  |  |
| เลขาธิการพรรค |  ปิลันธน์ดิลก จิตรธรรม  พันธุ์ศักดิ์ เกตุวัตถา  สุระ เตชะทัต  |  |
เสริมศักดิ์ การุญ

| เสริมศักดิ์ การุญม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 28 พฤษภาคม – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
 
ข้อมูลส่วนบุคคล
เกิด: 23 กันยายน พ.ศ. 2486 (81 ปี) อำเภอแกลง จังหวัดระยอง ประเทศไทย
พรรคการเมือง: ภูมิใจไทย (2561–ปัจจุบัน)
คู่สมรส: นริสา การุญ

เสริมศักดิ์ การุญ (เกิด 23 กันยายน พ.ศ. 2486) อดีตรัฐมนตรีช่วยว่าการกระทรวงการคลัง อดีตรัฐมนตรีช่วยว่าการกระทรวงแรงงานและสวัสดิการสังคม และอดีตสมาชิกสภาผู้แทนราษฎรจังหวัดระยอง 7 สมัย
ประวัติ

เสริมศักดิ์ เกิดเมื่อวันที่ 23 กันยายน พ.ศ. 2486 เป็นบุตรของนายอมร นางสายหยุด การุญ เข้าศึกษาระดับชั้นมัธยมศึกษาที่โรงเรียนวัดสุทธิวราราม และ ปริญญาตรี นิติศาสตรบัณฑิต จาก มหาวิทยาลัยรามคำแหง  มีบุตรชาย ชื่อร้อยตรี กฤษฎา การุญ สมาชิกสภาผู้แทนราษฎรไทย ชุดที่ 22
ปี 2561 เขาและภริยา ประสบอุบัติเหตุรถยนต์เสียหลักพลิกคว่ำ ได้รับบาดเจ็บสาหัส